
****

**โครงการ สวัสดิการทุนการศึกษา บุตรข้าราชการตำรวจ**

...............................................

**ชื่อโครงการ** สวัสดิการทุนการศึกษาบุตร ข้าราชการตำรวจ สถานีตำรวจนครบาลพหลโยธิน

**เจ้าของโครงการ** กต.ตร.สน.พหลโยธิน ร่วมกับ สถานีตำรวจนครบาลพหลโยธิน

**หน่วยงานรับผิดชอบ** ฝ่ายอำนวยการ สถานีตำรวจนครบาลพหลโยธิน

**๑.หลักการและเหตุผล**

ตามที่สำนักงานตำรวจแห่งชาติ มีนโยบายสนับสนุนทางด้านการศึกษาสำหรับบุตร-ธิดาข้าราชการตำรวจ เพื่อเปิดโอกาสให้บุตร - ธิดา ข้าราชการตำรวจที่เรียนดีแต่ขาดแคลนทุนทรัพย์ได้รับการศึกษาและพัฒนาศักยภาพของตนเอง เพื่อเป็นอนาคตและพัฒนาประเทศชาติต่อไปนั้น

พันตำรวจเอก มารุต สุดหนองบัว ผู้กำกับการสถานีตำรวจนครบาลพหลโยธิน ได้ตระหนักถึงสภาวะเศรษฐกิจปัจจุบัน และความเป็นอยู่ของข้าราชการตำรวจในสังกัด เพื่อเป็นการช่วยเหลือลดภาระ เป็นขวัญกำลังใจ และเพื่อขยายโอกาสทางการศึกษาแก่บุตร - ธิดา ข้าราชการตำรวจ จึงได้จัดโครงการสวัสดิการทุนการศึกษา บุตร-ธิดาสำหรับข้าราชการตำรวจขึ้น

**๒. วัตถุประสงค์**

๒.๑ เพื่อเป็นสวัสดิการทุนการศึกษาแก่บุตร - ธิดา ข้าราชการตำรวจ สถานีตำรวจนครบาลพหลโยธิน ที่ขาดแคลนทุนทรัพย์

2.2 เพื่อช่วยเหลือและลดภาระด้านค่าครองชีพให้แก่ครอบครัวข้าราชการตำรวจ

๒.๓ เพื่อเป็นขวัญกำลังใจ แก่ครอบครัวข้าราชการตำรวจ

2.4 เพื่อส่งเสริมโอกาสด้านการศึกษาแก่บุตร - ธิดา ข้าราชการตำรวจ

**๓. เป้าหมาย**

3.1 บุตร - ธิดา ข้าราชการตำรวจที่อยู่ระหว่างการศึกษา

**4. วิธีดำเนินการ**

4.1 ประชาสัมพันธ์ และรวบรวมงบประมาณที่ได้รับการสนับสนุนจากผู้มีอุปการะคุณ

4.๒ มอบทุนการศึกษา จำนวน ๓๐ ทุน ทุนละ ๑๐๐๐-๑๕๐๐ บาท แก่บุตร - ธิดา ข้าราชการตำรวจในสังกัด สถานีตำรวจนครบาลพหลโยธิน

**5. สถานที่ดำเนินการ**

บริเวณลานกิจกรรมและห้องประชุม สถานีตำรวจนครบาลพหลโยธิน

**6.ระยะเวลาการดำเนินการ**

ระยะเวลาปีงบประมาณ ๒๕๖๗ ช่วงเดือน ธันวาม ๒๕๖๖ -กุมภาพันธ์ ๒๕๖๗

**7. งบประมาณ**

งบประมาณซึ่งได้รับสนับสนุน จาก กต.ตร.สน.พหลโยธิน , ผู้บังคับบัญชา และภาคเอกชน

**8. ผลที่คาดว่่าจะได้รับได้รับ**

8.๑ บุตร - ธิดา ข้าราชการตำรวจได้รับจัดสรรทุนการศึกษา เพ่ืื่อเป็นค่าใช้จ่ายในการศึกษา

8.๒ บุตร - ธิดา ข้าราชการตำรวจได้รับการส่งเสริมโอกาสทางการศึกษา

๘.๓ ข้าราชการตำรวจ สน.พหลโยธิน มีขวัญกำลังใจที่ดี

**9. หน่วยงานรับผิดชอบ**

งานอำนวยการ

พันตำรวจโท ผู้เสนอโครงการ

( วุฒิชัย ปานสมบัติ )

สารวัตรอำนวยการ สถานีตำรวจนครบาลพหลโยธิน



พันตำรวจโท ผู้เห็นชอบโครงการ

( กชกร ไทรศาศวัต )

รองผู้กำกับการ (ป้องกันปราบปราม) สถานีตำรวจนครบาลพหลโยธิน



พันตำรวจเอก ผู้อนุมัติโครงการ

(มารุต สุดหนองบัว )

ผู้กำกับการสถานีตำรวจนครบาลพหลโยธิน











